wannaphong/clean_thaiwikipedia huggingface dataset:
# จังหวัดมหาสารคามในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512
การเลือกตั้งสมาชิกสภาผู้แทนราษฎรจังหวัดมหาสารคาม พ.ศ. 2512 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 กำหนดให้มีขึ้นในวันที่ 10 กุมภาพันธ์ พ.ศ. 2512 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเพิ่มจากการเลือกตั้งครั้งก่อนเมื่อเดือนธันวาคม พ.ศ. 2500 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 4 คนรายงานวิเคราะห์ ผลการเลือกตั้งสมาชิกสภาผู้แทน 10 กุมภาพันธ์ 2512. กรมการปกครอง กระทรวงมหาดไทย. 2517

 ภาพรวม 

 ผลการเลือกตั้ง
# ซาโมรา (ประเทศสเปน)
ซาโมรา  เป็นนครและเทศบาลของประเทศสเปน ตั้งอยู่ในแคว้นปกครองตนเองกัสติลและเลออน เป็นเมืองหลักของจังหวัดซาโมรา เมืองมีแม่น้ำโดรูพาดผ่าน จากการที่มีโบสถ์ สถาปัตยกรรรมโรมันเนสก์ที่มีเอกลักษณ์เฉพาะตัว 24 แห่ง ซึ่งเป็นโบสถ์จากศตวรรษที่ 12 และ 13 ทำให้ได้รับการขนานนามว่าเป็น "พิพิธภัณฑ์ศิลปะโรมันเนสก์"
# Sarcolobus pepo
Sarcolobus pepo เป็นชนิดของพืชดอกในวงศ์ Apocynaceae เป็นไม้เลื้อยซึ่งเป็นสิ่งมีชีวิตเฉพาะถิ่นในรัฐควีนส์แลนด์ทางตะวันออกเฉียงเหนือของประเทศออสเตรเลีย

มีความสูงตั้งแต่ใกล้ระดับน้ำทะเลจนถึง 100 เมตร ขึ้นในบริเวณป่าไม้เลื้อยเล็กหนาแน่น ป่ามรสุม และป่าฝน

พืชชนิดนี้ได้รับการอธิบายครั้งแรกในชื่อ Gunnessia pepo ในปี ค.ศ. 1990 และจัดอยู่ในสกุลที่มีชนิดเดียว GunnessiaForster, Paul Irwin. 1990. Austrobaileya 3(2): 282 และในปี ค.ศ. 2022 ได้ถูกจัดอยู่ในสกุล Sarcolobus

 เชิงอรรถและอ้างอิง
# จังหวัดมหาสารคามในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500
การเลือกตั้งสมาชิกสภาผู้แทนราษฎรจังหวัดมหาสารคาม กุมภาพันธ์ พ.ศ. 2500 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 กำหนดให้มีขึ้นในวันที่ 26 กุมภาพันธ์ พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2495 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนรายงานการเลือกตั้งสมาชิกสภาผู้แทนราษฎรของกระทรวงมหาดไทย เล่ม ๑. กองเลือกตั้ง ส่วนการทะเบียนและเลือกตั้ง กรมมหาดไทย. 2501

 ภาพรวม 

 ผลการเลือกตั้ง
# Stilbella
Stilbella เป็นสกุลของเห็ดรา ในอันดับ Hypocreales ความสัมพันธ์ระหว่างหน่วยอนุกรมวิธาน นี้กับหน่วยอนุกรมวิธานอื่นภายในอันดับนี้ ยังไม่เป็นที่ทราบแน่ชัด (incertae sedis) และยังไม่สามารถระบุได้อย่างแน่ชัดว่าอยู่ในวงศ์ใด บางครั้งจัดอยู่ในวงศ์ Bionectriaceae (อันดับ Hypocreales)

เอกสารประกอบปี ค.ศ. 1985 ประกอบด้วย 19 ชนิด ซึ่งการประมาณการล่าสุดระบุว่ามีประมาณ 60 ชนิดในสกุลนี้ ชนิดต้นแบบของสกุลนี้เรียกว่า Stilbella fimetaria  (ชื่อพ้อง Stilbella erythrocephala) มีการกระจายพันธุ์ทั่วโลกและเติบโตบนมูลสัตว์กินพืช มีโคนิเดียสีชมพูหรือสีส้มเป็นเมือกอยู่บนก้านสปอร์ที่รวมเป็นมัดปลายแยกสีขาวที่มีเซลล์โคนิดิโอเจเนียสที่เป็นแบบฟิอาลิดิก (phialidic conidiogenous cells) นับจากนั้นเป็นต้นมา มีการจัดหมวดหมู่สายพันธุ์ใหม่เป็นสกุลอื่นโดยอิงตามวิวัฒนาการระดับโมเลกุลหรือการค้นพบระยะการสืบพันธุ์ เช่น Atractium Stilbocrea และ Trichoderma

 ชนิด 
 จาก Species Fungorum (ใน Catalogue of Life) มีชนิดที่ได้รับการยอมรับ 60 ชนิดของสกุล Stilbella
right|thumb| Stilbella byssiseda

Stilbella aciculosa 
Stilbella albocitrina 
Stilbella albominuta 
Stilbella aleuriata 
Stilbella aquigena 
Stilbella arndtii 
Stilbella aurantiocinnabarina 
Stilbella aureola 
Stilbella berteroi 
Stilbella bucidae 
Stilbella bulbicola 
Stilbella byssiseda 
Stilbella bulbosa 
Stilbella clavispora 
Stilbella burmensis 
Stilbella byssiseda 
Stilbella candidula 
Stilbella capillamentosa 
Stilbella cinerea 
Stilbella clavispora 
Stilbella clavulata 
Stilbella clavulata 
Stilbella coccophila 
Stilbella emericellopsis 
Stilbella dielsiana 
Stilbella dolichoderinarum 
Stilbella ecuadorensis 
Stilbella eichlerae 
Stilbella elasticae 
Stilbella emericellopsis 
Stilbella fimetaria 
Stilbella flavoviridis 
Stilbella fusca 
Stilbella herbarum 
Stilbella heveae 
Stilbella hirsuta 
Stilbella hyalina 
Stilbella iwokramensis 
Stilbella jaapii 
Stilbella karstenii 
Stilbella minutissima 
Stilbella larvarum 
Stilbella sebacea 
Stilbella ledermannii 
Stilbella stereicola 
Stilbella lutea 
Stilbella maxima 
Stilbella melastomataceae 
Stilbella mesenterica 
Stilbella minutissima 
Stilbella pellucidum 
Stilbella pezizoidea 
Stilbella proliferans 
Stilbella pseudomortierella 
Stilbella pubida 
Stilbella resinae 
Stilbella rosea 
Stilbella rubescens 
Stilbella rubicunda 
Stilbella sanguinea 
Stilbella sebacea 
Stilbella setiformis 
Stilbella stereicola 
Stilbella subinconspicua 
Stilbella theae 
Stilbella xanthopus 

 เชิงอรรถและอ้างอิง
# จังหวัดกาฬสินธุ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538
การเลือกตั้งสมาชิกสภาผู้แทนราษฎรจังหวัดกาฬสินธุ์ พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกันยายน พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนข้อมูล สถิติ และผลการเลือกตั้งสมาชิกสภาผู้แทนราษฎร 2 กรกฎาคม พ.ศ. 2538. กรมการปกครอง กระทรวงมหาดไทย. 2538

 ภาพรวม 

 ผลการเลือกตั้งแบบแบ่งเขต 
เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองกาฬสินธุ์, อำเภอสมเด็จ, อำเภอกุฉินารายณ์, อำเภอเขาวง, อำเภอนามน, อำเภอห้วยผึ้ง และกิ่งอำเภอนาคู

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอกมลาไสย, อำเภอยางตลาด, อำเภอท่าคันโท, อำเภอสหัสขันธ์, อำเภอห้วยเม็ก, อำเภอคำม่วง, อำเภอหนองกุงศรี, อำเภอร่องคำ และกิ่งอำเภอสามชัย
# โทมัส มันน์
พอล โทมัส มันน์ (Paul Thomas Mann; 6 มิถุนายน ค.ศ. 1875 – 12 สิงหาคม ค.ศ. 1955) เป็นนักประพันธ์นวนิยาย นักเขียนเรื่องสั้น นักวิจารณ์สังคม นักการกุศล และนักเขียนบทความชาวเยอรมัน ผู้ได้รับรางวัลโนเบลสาขาวรรณกรรมในปี 1929 นวนิยายและเรื่องสั้นของเขามีลักษณะเชิงสัญลักษณ์และเสียดสี โดยมีชื่อเสียงในด้านการเจาะลึกจิตวิทยาของศิลปินและปัญญาชน งานของเขาวิเคราะห์และวิพากษ์จิตวิญญาณของยุโรปและเยอรมนี ผ่านการใช้เรื่องราวในคัมภีร์ไบเบิลและวรรณกรรมเยอรมันในรูปแบบที่ทันสมัย ตลอดจนแนวคิดของโยฮัน ว็อล์ฟกัง ฟ็อน เกอเทอ, ฟรีดริช นีทเชอ และอาร์ทัวร์ โชเพินเฮาเออร์
# อาร์โด แอร์มพาลู
อาร์โด แอร์มพาลู (เกิดวันที่ 26 ธันวาคม ค.ศ. 1980) เป็นนักบาสเกตบอลชาวเอสโตเนีย

เขาเกิดที่รัปลา ใน ค.ศ. 2004 เขาจบการศึกษาจากมหาวิทยาลัยมาร์แชลล์ในประเทศสหรัฐ

เขาเริ่มอาชีพบาสเกตบอลตอนอายุ 11 ขวบ โดยเล่นให้กับสโมสร Kalev/Cramo  (ชิงแชมป์เอสโตเนีย 1998 และ 2006) โดยใน ค.ศ. 2001–2005 เขาเป็นสมาชิกบาสเกตบอลทีมชาติเอสโตเนีย
# จักรวรรดิอาณานิคม
thumb|alt=World map that shows in which time the countries gained independence from Colonial powers|แผนที่แสดงช่วงเวลาที่ประเทศต่างๆได้รับเอกราชจากชาติมหาอำนาจจักรวรรดิอาณานิคม  หมายถึง รัฐที่มีการล่าอาณานิคม ซึ่งอาจรวมถึงการก่อตั้งหรือรักษาอาณานิคมไว้ โดยมีลักษณะบางอย่างของลัทธิอาณานิคมและลัทธิจักรวรรดินิยม รัฐเหล่านี้สามารถขยายอำนาจได้ทั้งทางบกที่มีพรมแดนติดกันและทางทะเลไปยังดินแดนโพ้นทะเล จักรวรรดิอาณานิคมอาจก่อตั้งขึ้นเพื่อเป็นอาณานิคมผู้ตั้งถิ่นฐาน 

ก่อนที่มหาอำนาจยุโรปในยุคใหม่จะขยายตัว อาณาจักรอื่น ๆ ได้มีการพิชิตและล่าอาณานิคมมาก่อน เช่น จักรวรรดิโรมันในยุโรป แอฟริกาเหนือ และเอเชียตะวันตก อาณานิคมจักรวรรดิสมัยใหม่เริ่มปรากฏขึ้นจากการแข่งขันสำรวจระหว่างมหาอำนาจทางทะเลที่ก้าวหน้าที่สุดในยุโรปยุคศตวรรษที่ 15 ได้แก่ โปรตุเกสและสเปน แรงผลักดันแรกเริ่มของจักรวรรดิทางทะเลเหล่านี้รวมถึงจักรวรรดิที่ตามมา คือ การค้า ซึ่งได้รับแรงกระตุ้นจากแนวคิดใหม่ ๆ และระบบทุนนิยมที่เติบโตขึ้นจากสมัยฟื้นฟูศิลปวิทยา ของยุโรป นอกจากนี้ยังมีการทำข้อตกลงเพื่อแบ่งโลกระหว่างกันใน ค.ศ. 1479, 1493 และ 1494 ลัทธิจักรวรรดินิยมของยุโรปเกิดขึ้นจากการแข่งขันระหว่างชาวคริสต์ยุโรปและชาวมุสลิมออตโตมัน ซึ่งเติบโตอย่างรวดเร็วในคริสต์ศตวรรษที่ 14 และผลักดันให้ชาวสเปนและโปรตุเกสต้องแสวงหาเส้นทางการค้าใหม่ไปยังอินเดียและจีน

แม้อาณานิคมจะมีอยู่ตั้งแต่สมัยโบราณ โดยเฉพาะอย่างยิ่งในหมู่ชาวฟินิเชียและชาวกรีกโบราณ ซึ่งตั้งรกรากอยู่ตามเกาะและชายฝั่งของทะเลเมดิเตอร์เรเนียน แต่อาณานิคมเหล่านี้เป็นอิสระทางการเมืองจากนครรัฐที่พวกเขาจากมา ดังนั้นจึงยังไม่ถือเป็นจักรวรรดิอาณานิคม อย่างไรก็ตาม รูปแบบนี้เริ่มเปลี่ยนไปในยุคของจักรวรรดิทอเลมี จักรวรรดิซิลูซิด และจักรวรรดิโรมัน

ประเทศในยุโรปยุคใหม่ที่ได้รับการจดจำมากที่สุดว่าเป็นจักรวรรดิอาณานิคม ได้แก่ สหราชอาณาจักร สเปน โปรตุเกส อิตาลี เนเธอร์แลนด์ ฝรั่งเศส เยอรมัน และเบลเยียม
# ชามะนาว
ชามะนาว คือ เครื่องดื่มชาที่ใส่ผลมะนาวฝาน หรือ น้ำมะนาว ว่ากันว่าเป็นวิธีการดื่มชาแดงที่มีรากฐานมาจากสหรัฐอเมริกา ปกติแล้วจะทำโดยเติมน้ำมะนาวลงในชาแดงที่ชงแล้ว แต่ในบางที่ เช่น ไต้หวัน ยังมีการใช้ใส่ในชาเขียวด้วย

ชามะนาวยังมีการผลิตขายในหลายรูปแบบ เช่น กล่องกระดาษ และ ขวดพลาสติก

 ภาพรวม 
ในประเทศญี่ปุ่น ชามะนาวถือเป็นรูปแบบการดื่มชาที่นิยมกันมากที่สุดแบบหนึ่ง เช่นเดียวกับการดื่มชาเปล่า ๆ หรือทำเป็นชานม

ทไวนิงส์ ผู้ค้าปลีกชารายใหญ่ในสหราชอาณาจักรได้มีการจำหน่ายชาเอิร์ลเกรย์ผสมเปลือกส้มเช้ง เปลือกมะนาว หรือคอร์นฟลาวเวอร์ และได้รับความนิยม

เชื่อกันว่ามะนาวมีฤทธิ์บรรเทาความเหนื่อยล้า และบางคนก็ดื่มเพราะติดใจกลิ่นหอมของชามะนาว
# ร็อสเม็ยกัมปูเจีย-บระจำไถฺง
ร็อสเม็ยกัมปูเจีย ("รัศมีกัมพูชา") เป็นหนังสือพิมพ์รายวันของกัมพูชา เริ่มตีพิมพ์ใน ค.ศ. 1993 โดยมีพิมพ์จำหน่ายเป็นภาษาเขมรประมาณ 18,000 ฉบับ เมื่อวันที่ 1 ธันวาคม ค.ศ. 2023 ทางร็อสเม็ยกัมปูเจีย-บระจำไถฺงหยุดการตีพิมพ์ทั้งในรูปแบบพิมพ์และดิจิตอล โดยอ้างปัญหาทางการเงินและการเปลี่ยนแปลงแบบชะงักของระบบดิจิตอล (digital disruption)
# ดุลูท
ดูลูท  เป็นเมืองท่าในรัฐมินนิโซตา สหรัฐอเมริกา และเป็นที่ตั้งเทศมณฑล ของเทศมณฑลเซนต์หลุยส์ เมืองตั้งอยู่ริมทะเลสาบสุพีเรีย เป็นศูนย์กลางการขนส่งสินค้า จากการสำรวจสำมะโนประชากรปี 2020 เมืองมีประชากร 86,697 คน ทำให้เป็นเมืองที่ใหญ่เป็นอันดับ 5 ของรัฐมินนิโซตา
# อาร์โด อารูซาร์
อาร์โด อารูซาร์ (เกิดวันที่ 24 มิถุนายน ค.ศ. 1988 ที่ปาร์นู) เป็นนักมวยปล้ำอาชีพแบบเกรโก-โรมันชาวเอสโตเนีย เขาเข้าแข่งในโอลิมปิกฤดูร้อน 2012 ประเภทเกรโก-โรมัน 96 กก. หลังเอาชนะเอร์วิน การาบาโยในรอบคัดเลือก เขาแพ้ต่อ Tsimafei Dzeinichenka ในรอบ 8 คนสุดท้าย ในโอลิมปิกฤดูร้อน 2016 เขาแข่งในประเภทเกรโก-โรมัน 98 กก. โดยแพ้ต่ออิสลัม มาโกเมดอฟในรอบ 16 คนสุดท้าย
# ฮัน คัง
ฮัน คัง (; เกิดเมื่อวันที่ 27 พฤศจิกายน ค.ศ. 1970) เป็นนักเขียนชาวเกาหลีใต้ ในช่วงปี 2007 ถึง 2018 เธอสอนการเขียนเชิงสร้างสรรค์ที่สถาบันศิลปะโซล ฮันโด่งดังไปทั่วโลกจากนวนิยายเรื่อง The Vegetarian ซึ่งกลายเป็นนวนิยายภาษาเกาหลีเรื่องแรกที่ได้รับรางวัล International Booker Prize สาขานวนิยายในปี 2016 ต่อมาในปี 2024 เธอได้รับรางวัลโนเบลสาขาวรรณกรรม นับเป็นครั้งแรกสำหรับสตรีชาวเอเชียที่ได้รางวัลนี้ รวมถึงชาวเกาหลีคนแรกที่ได้รางวัลนี้
# มัวร์ (เมือง)
มัวร์  หรือ บันดาร์มาฮารานี  เป็นเมืองทางประวัติศาสตร์และเป็นศูนย์กลางของอำเภอมัวร์ รัฐยะโฮร์ ประเทศมาเลเซีย เป็นแหล่งท่องเที่ยวที่ได้รับความนิยมมากที่สุดแห่งหนึ่งในมาเลเซีย  ทั้งทางด้านอาหาร กาแฟ และอาคารก่อนสงครามที่มีประวัติศาสตร์ยาวนาน เมื่อเร็ว ๆ นี้  ประกาศให้เป็นเมืองหลวงสุลต่าน (royal town) ของรัฐยะโฮร์โดยสุลต่านอิบราฮิม สุลต่าน อิสกันดาร์ และเป็นเขตเมืองที่ใหญ่เป็นอันดับสี่ (รองจากโจโฮร์บะฮ์รู บาตูปาฮัต และกลวง) ของรัฐยะโฮร์
# ธรรม์ธร จึงรุ่งเรืองกิจ
ธรรม์ธร จึงรุ่งเรืองกิจ  หรือชื่อในวงการกีฬา เดโม ฮวน (12 กุมภาพันธ์ พ.ศ. 2551เปิดวาร์ป น้องเดโม่ ธรรม์ธร จึงรุ่งเรืองกิจ ลูกชายธนาธร หล่อ เก่ง ดีกรีทีมชาติ –) เป็นนักกีฬาฮอกกี้น้ำแข็งชายทีมชาติไทยรุ่นอายุไม่เกิน 18 ปี ตำแหน่งกองหลังฮือฮา ลูกชายธนาธร จึงรุ่งเรืองกิจ ติดทีมชาติไทย เตรียมลุยชิงแชมป์โลก เขาเป็นบุตรชายของธนาธร จึงรุ่งเรืองกิจ นักการเมืองระดับแถวหน้าของประเทศไทยรอเชียร์! ลูกชาย 'ธนาธร' ติดทีมชาติไทยลุยศึกชิงแชมป์โลก รวมถึงเป็นหลานของสุริยะ จึงรุ่งเรืองกิจ รองนายกรัฐมนตรีไทยฮือฮา "ลูกชายธนาธร" ติดทีมชาติไทย ลุยศึกใหญ่ชิงแชมป์โลกฮอกกี้น้ำแข็งไทย แซงดับ เติร์กเมนิสถาน เก็บชัย 2 นัดติด - ลูกธนาธร ลงต่อเนื่องไอซ์ฮอกกี้หนุ่ม ยู-18 ไทย พร้อมลุยชิงแชมป์โลกดิวิชั่น 3 กลุ่มบี มั่นใจมีเหรียญแน่ ฮือฮา มีชื่อหลาน “สุริยะ” รองนายกรัฐมนตรีติดธงสะเทือนเวทีโลก !! ลูกชาย ธนาธร จึงรุ่งเรืองกิจ ติดทีมชาติไทย เตรียมลุยรายการใหญ่ชิงแชมป์โลก“ธรรม์ธร จึงรุ่งเรืองกิจ” ลูกชายของ “ธนาธร” ติดทีมชาติไทย ลุยศึกชิงแชมป์โลก‘ลูกธนาธร’ ร่วมทัพฮอกกี้น้ำแข็งทีมชาติไทย ลุยเวิลด์แชมเปี้ยนชิพ

 ประวัติ 
ธรรม์ธร จึงรุ่งเรืองกิจ เป็นบุตรชายของธนาธร จึงรุ่งเรืองกิจเปิดใจธรรม์ธรหลังติดทีมชาติไอซ์ฮอกกี้ครั้งแรก เผยคำแนะนำจากธนาธรโคตรเถื่อน นักฮอกกี้อุซเบฯ ชูนิ้วกลางใส่คนดู หลังจบเกมชนะไทย ฉลองแชมป์ และธรรม์ธรมีชื่อเล่นคือ "เดโม" ซึ่งมาจากคำว่าเดโมเครซี (democracy) ที่หมายถึงประชาธิปไตยจำได้ไหม "เดโม" ลูกชาย "ธนาธร" ล่าสุดโตเป็นหนุ่มนักแข่งเจ็ตเซิร์ฟ รุ่นจูเนียร์ เขามีพรสวรรค์และความสามารถด้านกีฬา โดยเฉพาะฮอกกี้น้ำแข็ง ซึ่งช่วงฤดูกาล 2565–66 ธรรม์ธรได้ลงแข่งให้แก่ทีมกิลด์ฟอร์ดไฟร์สตาส์ในลีกอังกฤษรุ่นอายุไม่เกิน 16 ปี และช่วงฤดูกาล 2567–68 เขาได้ลงแข่งให้แก่ทีมกิลด์ฟอร์ดไฟร์คิงส์ในลีกอังกฤษรุ่นอายุไม่เกิน 18 ปี กระทั่งได้เป็นตัวแทนฮอกกี้น้ำแข็งชายทีมชาติไทยรุ่นอายุไม่เกิน 18 ปี ในการแข่งฮอกกี้น้ำแข็งชิงแชมป์โลก รุ่นอายุไม่เกิน 18 ปี 2025 ดิวิชัน 3 กลุ่มบีเปิดวาร์ป! "น้องเดโม่ ธรรม์ธร" ทายาทจึงรุ่งเรืองกิจ หล่อ เก่ง โปรไฟล์สุดปัง ซึ่งธรรม์ธรเป็นคนแรกของครอบครัวที่มีโอกาสรับใช้ชาติในฐานะนักกีฬา โดยไม่เคยมีคนใดในครอบครัวติดทีมชาติไทยมาก่อนเดโม่ ลูกชายธนาธร เปิดใจหลังติดธงไอซ์ฮอกกี้ครั้งแรก เผยคำแนะนำจากคุณพ่อ"ธนาธร" เปิดใจลูกชายติดทีมชาติไทย เตรียมรางวัล หากคว้าแชมป์ธนาธร ปลื้ม ลูกชาย ติดทีมชาติไทย เป็นคนแรกของบ้าน

 เกียรติประวัติ 
 16px รองแชมป์ ฮอกกี้น้ำแข็งชิงแชมป์โลก รุ่นอายุไม่เกิน 18 ปี 2025 ดิวิชัน 3 กลุ่มบีหนุ่มไอซ์ฮอกกี้ยู-18 ไทยทำเต็มที่คว้ารองแชมป์เวิลด์แชมเปี้ยนชิพ ด.3 กลุ่ม บีฮอกกี้น้ำแข็งไทย ได้รองแชมป์เวิลด์แชมเปี้ยนชิพ ดิวิชั่น 3 กลุ่ม B
# พระราชบัญญัติสุราชุมชน
พระราชบัญญัติสุราชุมชน หรือชื่ออย่างเป็นทางการคือ พระราชบัญญัติภาษีสรรพสามิต (ฉบับที่ 2) พ.ศ. 2568 เป็นพระราชบัญญัติที่เสนอโดยสมาชิกสภาผู้แทนราษฎร เพื่อให้ผู้ผลิตรายเล็กในท้องถิ่นสามารถผลิตเบียร์และสุราได้อย่างถูกกฎหมาย

 เบื้องหลัง 

การผลิตแอลกอฮอล์ในประเทศไทยมีลักษณะผูกขาด โดยส่วนใหญ่กระจุกตัวอยู่ที่ไทยเบฟเวอเรจและบุญรอดบริวเวอรี่ ผู้ผลิตรายเล็กต้องเผชิญกับอุปสรรคในการเข้าสู่ตลาดที่ใหญ่ขึ้น รวมถึงความยากลำบากในการขอใบอนุญาตส่งออก กำลังการผลิตขั้นต่ำที่เยอะขึ้น และการรับรองด้านสิ่งแวดล้อม

เท่าพิภพ ลิ้มจิตรกร สส. ฝ่ายค้านจากพรรคประชาชนและผู้ผลิตเบียร์ เป็นผู้สนับสนุนหลักในการเปิดเสรีการผลิตแอลกอฮอล์ของประเทศไทย

แพทองธาร ชินวัตร นายกรัฐมนตรีผลักดันพระราชบัญญัติฉบับนี้เพื่อเป็นแนวทางในการฟื้นฟูเศรษฐกิจในชนบทของไทยและเพิ่มการแข่งขัน

 การพิจารณา 
เมื่อวันที่ 15 มกราคม พ.ศ. 2568 สภาผู้แทนราษฎรได้ผ่านร่างพระราชบัญญัติสุราชุมชนอย่างเป็นเอกฉันท์ด้วยคะแนนเสียง 415 ต่อ 0 เสียงโดยมีผู้งดออกเสียง 5 เสียง ต่อมาในวันที่ 10 มีนาคม พ.ศ. 2568 วุฒิสภาได้ผ่านร่างพระราชบัญญัติสุราชุมชนอย่างเป็นเอกฉันท์ด้วยคะแนนเสียง 166 ต่อ 3 เสียง และงดออกเสียง 8 เสียง

ในวันที่ 5 มิถุนายน พ.ศ. 2568 ราชกิจจานุเบกษาได้เผยแพร่ พระราชบัญญัติภาษีสรรพสามิต (ฉบับที่ 2) พ.ศ. 2568 โดยให้มีผลนับแต่วันถัดจากวันประกาศในราชกิจจานุเบกษาคือในวันที่ 6 มิถุนายน พ.ศ. 2568

 ข้อสังเกต 
พระราชบัญญัติดังกล่าวสนับสนุนผู้ประกอบการรายย่อย สหกรณ์ วิสาหกิจชุมชน และกลุ่มเกษตรกรในการขอใบอนุญาตผลิตสุราเชิงพาณิชย์
# เกลาดีโอ มอนเตแวร์ดี
เกลาดีโอ โจวันนี อันโตนีโอ มอนเตแวร์ดี (เข้าเป็นคริสต์ศาสนิกชนเมื่อวันที่ 15 พฤษภาคม ค.ศ. 1567 – 29 พฤศจิกายน ค.ศ. 1643) เป็นนักแต่งเพลง ผู้กำกับวงดนตรี และนักเล่นเครื่องสาย ชาวอิตาลี เขาเป็นนักประพันธ์เพลงทั้งดนตรีฆราวาสและดนตรีศาสนา และผู้บุกเบิกในการพัฒนาโอเปรา ถือเป็นบุคคลสำคัญที่มีบทบาทในการเปลี่ยนผ่านระหว่างยุคฟื้นฟูศิลปวิทยาการและยุคบารอกในประวัติศาสตร์ดนตรี

มอนเตแวร์ดีเกิดในเกรโมนา ซึ่งเป็นที่ที่เขาได้เริ่มต้นศึกษาและประพันธ์ดนตรีเป็นครั้งแรก และเริ่มอาชีพนักดนตรีที่ราชสำนักของมันโตวา  จนกระทั่งเขาเสียชีวิตในสาธารณรัฐเวนิส จดหมายที่ยังหลงเหลืออยู่ของเขาให้ข้อมูลเชิงลึกเกี่ยวกับชีวิตของนักดนตรีอาชีพในอิตาลีในช่วงนั้น ซึ่งรวมถึงปัญหาเรื่องรายได้ การอุปถัมภ์ และการเมือง
# เมียกุเมียกุ
เมียกุเมียกุ (ミャクミャク, Myaku-Myaku) เป็นตัวละครมาสคอตอย่างเป็นทางการของเอ็กซ์โป 2025 ที่เมืองโอซากะประเทศญี่ปุ่น

ตัวละครมีการออกแบบที่แปลกประหลาดเหมือนสัตว์ประหลาดโดยมีลูกตา 5 ดวงล้อมรอบด้วยวงแหวนคล้ายเซลล์
ส่วนสีน้ำเงินของตัวเมียกุเมียกุแสดงถึงน้ำซึ่งสามารถเปลี่ยนแปลงรูปร่างได้อย่างอิสระ ในขณะที่ส่วนสีแดงแทนเซลล์ซึ่งเป็นสัญลักษณ์ของชีวิต
# ฉากหลังเครดิต
ฉากหลังเครดิต (เรียกอีกอย่างว่า สติงเกอร์ (stinger), เอนด์แท็ก (end tag) หรือ เครดิตคุกกี้ (credit cookie)) เป็นคลิปตัวอย่างหรือไม่ก็เป็นคลิปสั้น ๆ ที่ปรากฏหลังจาก เครดิตปิดท้าย ได้ฉายจบแล้ว และบางครั้งก็จะปรากฏหลังจาก โลโก้บริษัทผู้ผลิต ของภาพยนตร์, รายการโทรทัศน์ หรือวิดีโอเกม ฉากเหล่านี้มักถูกใส่ไว้เพื่อเป็นรางวัลแก่ผู้ชมที่มี ความอดทน นั่งดูเครดิตจนจบ โดยอาจเป็นฉากที่สร้างขึ้นเพื่อความขบขัน หรือเพื่อปูทางไปสู่ ภาคต่อ

บางครั้งอาจมี ฉากกลางเครดิต  (mid-credits scene) แทรกอยู่ระหว่างเครดิตท้ายเรื่องด้วย ซึ่งมักใช้เพื่อดึงความสนใจของผู้ชมไว้ โดยไม่ต้องรอให้เครดิตทั้งหมดจบก่อนที่จะได้รับชมฉากพิเศษ
# มอแอเตช็องดง
มอแอเตช็องดง  หรือนิยมเรียกย่อว่า มอแอ เป็นโรงทำเหล้าองุ่นของฝรั่งเศส ก่อตั้งโดยพ่อค้าไวน์นามว่าโกลด มอแอ  เมื่อปี 1743 เมื่อแรกก่อตั้งกิจการใช้ชื่อว่า มอแอเตกงปาญี  แล้วเปลี่ยนเป็นชื่อปัจจุบันในปี 1833

ปัจจุบัน มอแอเตช็องดงเป็นกิจการในเครือบริษัทสินค้าหรูระดับโลกอย่างแอลวีเอ็มเอช และเป็นหนึ่งในผู้ผลิตแชมเปญรายใหญ่ที่สุดของโลก ใช้องุ่นจากไร่องุ่นของตนเองที่มีพื้นที่มากกว่า 7,500 ไร่ในพื้นที่ที่ดีที่สุดของจังหวัดช็องปาญ กระบวนการผลิตยังคงไว้ซึ่งกรรมวิธีดั้งเดิม ควบคู่ไปกับเทคโนโลยีสมัยใหม่ เพื่อให้ได้แชมเปญที่มีเอกลักษณ์และรสชาติที่สมบูรณ์แบบ

หนึ่งในผลิตภัณฑ์ที่โดดเด่นของตราสินค้า ได้แก่ มอแอแต็งเปรียาล  ซึ่งเป็นแชมเปญที่มีความสมดุลระหว่างความสดชื่นกับความซับซ้อน และดงเปรีญง  แชมเปญระดับพรีเมียมที่ผลิตจากองุ่นเฉพาะปีที่ดีที่สุดเท่านั้น นอกจากนี้ มอแอเตช็องดงยังเป็นตราสินค้าที่ได้รับความนิยมในงานระดับโลก เช่น งานออสการ์ การแข่งขันฟอร์มูลาวัน
# เครื่องดื่มแอลกอฮอล์ในประเทศไทย
เครื่องดื่มแอลกอฮอล์ในประเทศไทย หมายถึง อุตสาหกรรมเครื่องดื่มแอลกอฮอล์ทุกประเภท รวมถึงการบริโภคและกฎหมายที่เกี่ยวข้องกับเครื่องดื่มแอลกอฮอล์ในประเทศไทย ในปี พ.ศ. 2566 มีประชากรทั้งหมด 5.73 ล้านคน (คิดเป็น 10.05% ของประชากร) ที่แสดงอาการติดสุรา

 ตลาดภายในประเทศ 
ตลาดสุราในประเทศไทยมีมูลค่าประมาณ 473,000 ล้านบาท (13,970 ล้านเหรียญสหรัฐ) ในปี พ.ศ. 2563 ตลาดถูกกำหนดให้เป็นตลาดผูกขาด

 เบียร์ 

ตลาดเครื่องดื่มแอลกอฮอล์มากกว่าครึ่งหนึ่งประกอบด้วยเบียร์ และมีการผูกขาดโดยผู้ขายสองรายอย่างแท้จริง โดยบริษัท บุญรอดบริวเวอรี่ จำกัด (ผู้ผลิตเบียร์สิงห์และลีโอ) มีส่วนแบ่งการตลาด 58% และบริษัท ไทยเบฟเวอเรจ จำกัด (มหาชน) (ผู้ผลิตเบียร์ช้าง) มีส่วนแบ่งการตลาด 34.3%

ภายใต้พระราชบัญญัติสุรา พ.ศ. 2493 ห้ามมิให้บุคคลใดผลิตและจำหน่ายเบียร์ของตนเอง แม้จะมีสิ่งนี้ แต่ตลาดคราฟต์เบียร์ขนาดใหญ่ก็ยังคงอยู่ในประเทศไทย โดยมีโรงเบียร์ขนาดเล็กตั้งขึ้นทั่วประเทศ

 สุรา 
ตลาดสุราอยู่ภายใต้การควบคุมของไทยเบฟเวอเรจ (ผู้ผลิตสุราแสงโสม, แม่โขง และหงส์ทอง) เป็นหลัก และครองส่วนแบ่งตลาดกว่าร้อยละ 90 รัฐบาลไทยออกใบอนุญาตการกลั่นสองรูปแบบคือ "ใบอนุญาตชุมชน" และ "ใบอนุญาตพิเศษ"

 ใบอนุญาตพิเศษ 
ใบอนุญาตพิเศษให้สิทธิแก่บริษัทในการส่งออกผลิตภัณฑ์ของตนและมีข้อจำกัดน้อยลง แต่ต้องมีกำลังการผลิตขั้นต่ำต่อวัน 30,000 ลิตร และให้ผู้กลั่นได้รับใบรับรองด้านสิ่งแวดล้อม

 ใบอนุญาตชุมชน 
ใบอนุญาตชุมชนนั้นได้รับง่ายกว่า แต่จำกัดพนักงานโรงกลั่นไว้ที่ 6 คน เครื่องกลั่นจำกัดการใช้ไฟฟ้าไว้ที่ 5 แรงม้า ใบอนุญาตของชุมชนจำกัดให้ผู้ผลิตสุราติดฉลากผลิตภัณฑ์ของตนว่าเป็น "เหล้าขาว" หรือ "เหล้าสี" ได้เท่านั้น

 กฎหมายและแนวปฏิบัติ 

 อายุที่สามารถดื่มเครื่องดื่มแอลกอฮอล์ได้ 
ในประเทศไทย อายุขั้นต่ำของบุคคลที่สามารถดื่มเครื่องดื่มแอลกอฮอล์ได้ตามกฎหมายคือ 20 ปี ทั้งนี้ เป็นการจำกัดอายุเพิ่มโดยพระราชบัญญัติควบคุมเครื่องดื่มแอลกอฮอล์ พ.ศ. 2551 ซึ่งเดิมจำกัดอายุขั้นต่ำไว้ที่ 18 ปี การดื่มส่วนตัวไม่ได้รับการควบคุมในสถานที่ส่วนตัว

 การโฆษณาเครื่องดื่มแอลกอฮอล์ 

ประเทศไทยมีกฎหมายที่เข้มงวดในการควบคุมการโฆษณาเครื่องดื่มและผลิตภัณฑ์แอลกอฮอล์ ภายใต้พระราชบัญญัติควบคุมเครื่องดื่มแอลกอฮอล์ พ.ศ. 2551 ในปี พ.ศ. 2567 กระทรวงสาธารณสุขได้เสนอร่างกฎหมายฉบับใหม่เพื่อจำกัดการโฆษณาที่เกี่ยวข้องกับแอลกอฮอล์เพิ่มเติม

 ร่างพระราชบัญญัติสุราชุมชน 

ในปี พ.ศ. 2568 สภาผู้แทนราษฎรไทย ชุดที่ 26 มีมติผ่านร่างพระราชบัญญัติสุราชุมชนอย่างเป็นเอกฉันท์ ซึ่งจะช่วยให้การผลิตสุราเสรีทำได้ง่ายมากขึ้น
# เรกกาเร็ดที่ 2
เรกกาเร็ดที่ 2 (ในภาษาสเปน, กาลิเซีย และ; ? – มีนาคม ค.ศ. 621) เป็นพระมหากษัตริย์วิซิกอทแห่งฮิสปานิอา เซปทิเมเนีย และกาลิเซียเพียงชั่วครู่ใน ค.ศ. 621 แม้ว่าจะมีการถกเถียงกันว่าระยะเวลาการครองราชย์ที่แน่นอนน่าจะอยู่ที่ไม่กี่วันหรือนานกว่าหนึ่งปีก็ตาม

พระราชประวัติ
พระราชบิดาและผู้ครองราชย์ก่อนหน้าคือซิเซบุต ตอนขึ้นครองราชย์พระองค์ยังทรงพระเยาว์ และเช่นเดียวกันกับความพยายามในการสถาปนาราชวงศ์ขิงชนวิซิกอทส่วนใหญ่ ซิเซบุตถูกบรรดาขุนนางคัดค้านและล้มเหลวไป

การสวรรคตของพระองค์ทำให้ซูอินติลา ขุนพลผู้ที่มีอำนาจหรืออิทธิพลสูงสุด ขึ้นครองราชย์ต่อ
# ภาษาฝรั่งเศสครีโอลดอมินีกา
ภาษาฝรั่งเศสครีโอลดอมินีกา เป็นครีโอลที่มีพื้นฐานมาจากภาษาฝรั่งเศสและเป็นภาษาที่ใช้พูดกันอย่างแพร่หลายในดอมินีกา ถือได้ว่าเป็นภาษาถิ่นที่แตกต่างของภาษาฝรั่งเศสครีโอลแอนทิลลีส

ประวัติ
ภาษาฝรั่งเศสครีโอลดอมินีกาเป็นสำเนียงย่อยของภาษาฝรั่งเศสครีโอลแอนทิลลีส ซึ่งพูดกันในเกาะอื่น ๆ ของเลสเซอร์แอนทิลลีส และมีความเกี่ยวข้องอย่างใกล้ชิดกับสำเนียงที่พูดใน มาร์ตีนิก กัวเดอลุป เซนต์ลูเชีย กรีเนดา และตรินิแดดและโตเบโกบางส่วน อัตราความสามารถในการเข้าใจของผู้พูดภาษาฝรั่งเศสครีโอลแอนทิลลีสสายย่อยอื่น ๆ อยู่ที่เกือบร้อยละ 100 ลักษณะทางวากยสัมพันธ์ ไวยากรณ์ และคำศัพท์แทบจะเหมือนกันกับภาษาฝรั่งเศสครีโอลมาร์ตีนิกและภาษาฝรั่งเศสครีโอลเซนต์ลูเชีย แม้ว่าภาษาฝรั่งเศสครีโอลดอมินีกาจะมีคำยืมภาษาอังกฤษมากกว่าก็ตาม 

ผู้ที่พูดภาษาฝรั่งเศสครีโอลเฮติก็สามารถเข้าใจภาษาฝรั่งเศสครีโอลดอมินีกาได้เช่นกัน ถึงแม้จะมีลักษณะเฉพาะหลายอย่าง แต่ก็สามารถสื่อสานเข้าใจกันได้

ภาษาฝรั่งเศสครีโอลดอมินีกาก็เหมือนกับภาษาฝรั่งเศสครีโอลอื่น ๆ ที่มีพื้นฐานมาจากภาษาฝรั่งเศสในแคริบเบียน ซึ่งคำศัพท์ก็มาจากภาษาฝรั่งเศสเป็นหลัก โดยได้รับอิทธิพลจากภาษาแอฟริกันและแคริบเบียนในส่วนของโครงสร้างคำ นอกจากนี้ สำนวนต่าง ๆ ยังสะท้อนถึงการมีอยู่ของภาษาอังกฤษครีโอล และอิทธิพลของภาษาสเปนก็ปรากฏให้เห็นเช่นกัน

ในปี 1635 ฝรั่งเศสเข้ายึดกัวเดอลุปและมาร์ตีนิกและเริ่มก่อตั้งอาณานิคมน้ำตาลขึ้น ส่วนดอมินีกานั้นยังไม่ได้ถูกล่าอาณานิคม เนื่องจากทุกความพยายามในการตั้งถิ่นฐานล้มเหลว ก่อนปี 1690 คนตัดไม้ชาวอังกฤษและฝรั่งเศสเดินทางมายังดอมินีกาเพื่อใช้ประโยชน์จากทรัพยากรป่าไม้ ต่อมาชาวฝรั่งเศสจากมาร์ตีนิกและกัวเดอลุปพร้อมทาสของพวกเขาได้ตั้งถิ่นฐานในดอมินีกาสำเร็จ และก่อตั้งฟาร์มขนาดเล็กเพื่อปลูกกาแฟ ฝ้าย ไม้ และยาสูบ จากกระบวนการนี้ ภาษาฝรั่งเศสครีโอลดอมินีกาจึงเริ่มพัฒนาขึ้นในหมู่ทาส โดยเกิดจากการผสมผสานของภาษาฝรั่งเศสคลีโอลกัวเดอลุปและมาร์ตีนิก ก่อนที่จะได้รับอิทธิพลเพิ่มเติมจากคำศัพท์ของชนพื้นเมืองชาวอเมริกันและภาษาอังกฤษ ตั้งแต่นั้นเป็นต้นมา ภาษาฝรั่งเศสครีโอลดอมินีกาก็ยังคงอยู่มาจนถึงปัจจุบัน แม้ว่าดอมินีกาจะถูกส่งต่อให้เป็นอาณานิคมของอังกฤษ และมีการนำคำภาษาอังกฤษเข้ามาใช้เพิ่มขึ้นก็ตาม การพัฒนาระบบการคมนาคมที่ล่าช้าในดอมินีกาเป็นอุปสรรคต่อการแพร่ขยายของภาษาอังกฤษ ซึ่งเป็นภาษาราชการของประเทศ โดยเฉพาะในหมู่บ้านที่อยู่ห่างไกล ทำให้ภาษาฝรั่งเศสครีโอลดอมินีกายังคงเป็นภาษาพูดเพียงภาษาเดียวของพวกเขา มีลักษณะที่เป็นภาษาฝรั่งเศสอย่างเข้มข้น และยังคงมีบทบาทสำคัญในวัฒนธรรมของดอมินีกา

 คำสรรพนาม 
ไทยครีโอล หมายเหตุฉันMon, Mwen, Anทั้งสามรูปแบบนี้มีความหมายเหมือนกันคุณ (เอกพจน์)Ou/Vouเขา/เธอIครีโอลมีคำสรรพนามกลางที่สามารถใช้แทนคำว่า "เขา" หรือ "เธอ" ได้เขาMisyéตัวอย่าง: Misyé pa djè ni tan (เขาแทบไม่มีเวลามาก)เธอManmzèlตัวอย่าง: Manmzèl pa djè enmen jwé (เธอไม่ชอบเล่นมากนัก)พวกเราNouคุณ (พหูพจน์)Zòt, Zòนี่ไม่ใช่ "คุณ" ที่ใช้กันทั่วไป "Zò" ใช้ในกัวเดอลุป พวกเขา Yo ตัวอย่าง: Yo ka jwé (พวกเขาเล่น)
# พระราชบัญญัติการพนัน พ.ศ. 2478
พระราชบัญญัติการพนัน พ.ศ. 2478 เป็นพระราชบัญญัติที่มีผลบังคับใช้ตั้งแต่ปี พ.ศ. 2478 มีสาระสำคัญในการห้ามเล่นการพนันทุกประเภท

 การพิจารณา 
สภาผู้แทนราษฎรได้ผ่านร่างพระราชบัญญัติฉบับนี้และได้รับความเห็นชอบจากคณะผู้สำเร็จราชการในพระปรมาภิไธยของพระบาทสมเด็จพระปรเมนทรมหาอานันทมหิดล เมื่อวันที่ 31 มกราคม พ.ศ. 2478 คณะผู้สำเร็จราชการแทนพระองค์ประกอบด้วยพระเจ้าวรวงศ์เธอ พระองค์เจ้าอาทิตย์ทิพอาภาเป็นประธาน เจ้าพระยายมราช (ปั้น สุขุม) และพลเอกเจ้าพระยาพิชเยนทรโยธิน (อุ่ม อินทรโยธิน) พระราชบัญญัติฉบับนี้มีผลใช้บังคับในวันที่ประกาศในราชกิจจานุเบกษาคือเมื่อวันที่ 1 กุมภาพันธ์ พ.ศ. 2478

 การดำเนินการและผลลัพธ์ 
จากการบังคับใช้พระราชบัญญัติการพนัน การพนันในประเทศไทยจึงถูกควบคุมอย่างเข้มงวด การพนันที่ถูกกฎหมายมีอยู่เพียงประเภทเดียวคือสลากกินแบ่งรัฐบาลและการแข่งม้าที่ดำเนินการโดยรัฐ

เมื่อวันที่ 13 มกราคม พ.ศ. 2568 คณะรัฐมนตรีได้มีมติเห็นชอบร่างพระราชบัญญัติการประกอบธุรกิจสถานบันเทิงครบวงจร เพื่อให้กาสิโนถูกกฎหมายในประเทศไทย